
1 straipsnis. 12 straipsnio pakeitimas 
Pakeisti 12 straipsnio 1 dalį ir ją išdėstyti taip:
„1. Jeigu padaryta mažai pavojinga administracinio nusižengimo požymių turinti veika ir šio kodekso 22 straipsnio 2 dalies 1 punkte nurodytą administracinės nuobaudos paskirtį galima įgyvendinti netraukiant asmens administracinėn atsakomybėn, teisę pradėti administracinio nusižengimo teiseną turintis pareigūnas gali jos nepradėti ir pareikšti asmeniui žodinę pastabą. Šio straipsnio nuostatos gali būti taikomos asmeniui padarius šio kodekso 85 straipsnio 1 ir 4 dalyse, 86 straipsnyje, 88 straipsnio 1 dalyje, 89 straipsnio 1 dalyje, 90 straipsnio 1, 2 ir 6 dalyse, 92 straipsnio 1 ir 2 dalyse, 93 straipsnio 1, 3, 5, 7, 8 ir 9 dalyse, 108 straipsnyje, 124 straipsnio 1 dalyje, 126 straipsnio 1 dalyje, 140 straipsnio 1 dalyje, 146 straipsnio 1 dalyje, 152 straipsnio 1 dalyje, 153 straipsnio 1 dalyje, 154 straipsnio 1 dalyje, 155 straipsnio 1 dalyje, 161 straipsnio 1 dalyje, 164 straipsnio 1 dalyje, 187 straipsnio 1 ir 2 dalyse, 189 straipsnio 1 dalyje, 192 straipsnio 1 dalyje, 205 straipsnio 1 dalyje, 212 straipsnio 1 dalyje, 213 straipsnio 1 dalyje, 2172 straipsnio 1 dalyje, 228 straipsnyje, 235 straipsnio 3 dalyje, 247 straipsnio 1 ir 2 dalyse, 258 straipsnyje, 261 straipsnio 1 dalyje, 278 straipsnyje, 279 straipsnio 1 dalyje, 283 straipsnyje, 284 straipsnio 1 dalyje, 287 straipsnyje, 291 straipsnio 1 dalyje, 294 straipsnio 1 ir 2 dalyse, 295 straipsnio 4 dalyje, 296 straipsnio 1 dalyje, 297 straipsnio 1 dalyje, 299 straipsnio 1 dalyje, 305 straipsnio 1 ir 4 dalyse, 325 straipsnyje, 327 straipsnio 1 ir 3 dalyse, 333 straipsnio 1 dalyje, 340 straipsnyje, 346 straipsnio 1 dalyje, 366 straipsnio 1 dalyje, 368 straipsnio 1 dalyje, 373 straipsnio 1 dalyje, 375, 402, 404 straipsniuose, 406 straipsnio 6 dalyje, 409 straipsnyje, 413 straipsnio 1 dalyje, 416 straipsnio 1 dalyje, 417 straipsnio 7 dalyje, 428 straipsnio 6 dalyje, 445 straipsnio 1 dalyje, 477 straipsnio 1, 3 ir 5 dalyse, 492 straipsnio 1 dalyje, 519 straipsnio 1 dalyje, 520 straipsnyje, 523 straipsnio 1 dalyje, 525 straipsnio 1 dalyje, 526 straipsnio 1 dalyje, 528 straipsnio 1 dalyje, 530 straipsnio 1 dalyje, 544 straipsnio 1 ir 4 dalyse, 545 straipsnio 1 ir 2 dalyse, 548 straipsnio 3 dalyje numatytų administracinių nusižengimų požymių turinčias veikas.“

2 straipsnis. 29 straipsnio pakeitimas
Pakeisti 29 straipsnio 4 dalies nuostatą iki dvitaškio ir ją išdėstyti taip:
„4. Už šio kodekso 47 straipsnyje, 60 straipsnio 3 dalyje, 65, 122, 125, 127 straipsniuose, 134 straipsnio 6, 7, 8, 9 dalyse, 142, 174, 208 straipsniuose, 209 straipsnio 1, 2, 3, 4, 5, 6, 7, 8 dalyse, 212 straipsnio 2, 3 dalyse, 213 straipsnio 1, 2, 3, 4 dalyse, 214 straipsnio 1, 2, 3 dalyse, 215 straipsnio 4 dalyje, 218 straipsnyje, 2342 straipsnio 1 dalyje, 240, 245 straipsniuose, 247 straipsnio 10, 11, 12, 13, 14, 15, 16 dalyse, 272, 273, 274 straipsniuose, 284 straipsnio 1, 2, 3, 4, 5, 6, 7, 8, 9, 10, 11, 12 dalyse, 285 straipsnio 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26 dalyse, 290 straipsnio 2, 3, 5, 6, 7, 8 dalyse, 291 straipsnio 1, 2, 4, 5, 6, 7, 8, 9 dalyse, 293 straipsnio 3, 4, 5 dalyse, 299 straipsnio 2, 3, 4, 5 dalyse, 303 straipsnio 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22 dalyse, 3042 straipsnio 3, 4, 5, 6 dalyse, 309 straipsnio 9, 10 ir 11 dalyse, 346 straipsnyje, 393 straipsnio 3, 4, 5 dalyse, 420 straipsnio 3, 4, 5 dalyse, 423 straipsnio 3 dalyje, 424 straipsnio 5, 6 dalyse, 426 straipsnio 1, 2, 4, 5 dalyse, 427, 464, 465, 466, 467, 468, 470 straipsniuose, 473 straipsnio 4 dalyje, 474 straipsnio 4 dalyje, 475 straipsnyje, 515 straipsnio 1, 2 dalyse, 524, 5571 straipsniuose numatytų administracinių nusižengimų padarymą gali būti konfiskuojamas ir ne pažeidėjui nuosavybės teise priklausantis šio straipsnio 2 dalyje nurodytas turtas, jeigu:“.

3 straipsnis. 235 straipsnio pakeitimas
Pakeisti 235 straipsnį ir jį išdėstyti taip:
„235 straipsnis. Ūkinės ar kitokios veiklos vykdymas, objektų statyba ir naudojimas pažeidžiant aplinkos apsaugos reikalavimus
1. Ūkinės ar kitokios veiklos vykdymas, objektų naudojimas pažeidžiant teisės aktuose nustatytus aplinkos apsaugos reikalavimus ir normatyvus, kai pagal Lietuvos Respublikos aplinkos apsaugos įstatymą ar kitus aplinkos apsaugą ar gamtos išteklių naudojimą reglamentuojančius teisės aktus leidimas neprivalomas,
užtraukia baudą asmenims nuo šešiasdešimt iki vieno šimto keturiasdešimt eurų, juridinių asmenų vadovams – nuo vieno šimto penkiasdešimt iki trijų šimtų eurų ir kitiems atsakingiems asmenims – nuo vieno šimto dvidešimt iki dviejų šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo vieno šimto keturiasdešimt iki trijų šimtų eurų, juridinių asmenų vadovams – nuo trijų šimtų iki vieno tūkstančio keturių šimtų penkiasdešimt eurų ir kitiems atsakingiems asmenims – nuo dviejų šimtų iki šešių šimtų eurų.
3. Ūkinės ar kitokios veiklos vykdymas nesilaikant pagal Aplinkos apsaugos įstatymą įregistruotam organinius tirpiklius naudojančiam įrenginiui nustatytų reikalavimų, išskyrus šio kodekso 236 ir 242 straipsniuose numatytus pažeidimus,
užtraukia baudą asmenims nuo šešiasdešimt iki trijų šimtų eurų, juridinių asmenų vadovams – nuo vieno šimto septyniasdešimt iki vieno tūkstančio vieno šimto septyniasdešimt eurų ir kitiems atsakingiems asmenims – nuo vieno šimto iki penkių šimtų eurų.
4. Šio straipsnio 3 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų šimtų septyniasdešimt iki vieno tūkstančio dviejų šimtų eurų, juridinių asmenų vadovams – nuo penkių šimtų iki trijų tūkstančių eurų ir kitiems atsakingiems asmenims – nuo trijų šimtų iki vieno tūkstančio penkių šimtų eurų.
5. Ūkinės ar kitokios veiklos objektų statyba nesilaikant teisės aktuose nustatytų aplinkos apsaugos reikalavimų ir normatyvų
užtraukia baudą asmenims nuo vieno šimto penkiasdešimt iki trijų šimtų eurų, juridinių asmenų vadovams – nuo keturių šimtų penkiasdešimt iki aštuonių šimtų penkiasdešimt eurų ir kitiems atsakingiems asmenims – nuo trijų šimtų iki penkių šimtų aštuoniasdešimt eurų.
6. Šio straipsnio 5 dalyje numatytas administracinis nusižengimas, padarytas pakartotinai,
užtraukia baudą asmenims nuo trijų šimtų iki keturių šimtų septyniasdešimt penkių eurų, juridinių asmenų vadovams – nuo aštuonių šimtų penkiasdešimt iki vieno tūkstančio dviejų šimtų dvidešimt penkių eurų ir kitiems atsakingiems asmenims – nuo šešių šimtų iki aštuonių šimtų penkiasdešimt eurų.
7. Ūkinės ar kitokios veiklos vykdymas, objektų naudojimas neturint Aplinkos apsaugos įstatyme nustatyto leidimo, išskyrus leidimus, nurodytus šio straipsnio 15 ir 19 dalyse, ar kituose aplinkos apsaugą ar gamtos išteklių naudojimą reglamentuojančiuose teisės aktuose nustatyto leidimo, kai tai numatyta įstatymuose ar kituose teisės aktuose, arba nesilaikant šiame leidime nustatytų sąlygų, arba pažeidžiant teisės aktuose nustatytus aplinkos apsaugos reikalavimus ir normatyvus
užtraukia baudą asmenims nuo trijų šimtų iki penkių šimtų šešiasdešimt eurų, juridinių asmenų vadovams – nuo devynių šimtų iki vieno tūkstančio septynių šimtų eurų ir kitiems atsakingiems asmenims – nuo šešių šimtų iki vieno tūkstančio vieno šimto penkiasdešimt eurų.
8. Šio straipsnio 7 dalyje numatytas administracinis nusižengimas, padarytas pakartotinai,
užtraukia baudą asmenims nuo penkių šimtų šešiasdešimt iki vieno tūkstančio vieno šimto penkiasdešimt eurų, juridinių asmenų vadovams – nuo dviejų tūkstančių iki trijų tūkstančių eurų ir kitiems atsakingiems asmenims – nuo vieno tūkstančio dviejų šimtų iki dviejų tūkstančių eurų.
9. Ūkinės ar kitokios veiklos vykdymas, objektų naudojimas nesilaikant taršos leidime nustatytų sąlygų 
užtraukia baudą asmenims nuo keturių šimtų penkiasdešimt iki šešių šimtų penkiasdešimt eurų, juridinių asmenų vadovams – nuo vieno tūkstančio vieno šimto penkiasdešimt iki vieno tūkstančio šešių šimtų penkiasdešimt eurų ir kitiems atsakingiems asmenims – nuo aštuonių šimtų iki vieno tūkstančio vieno šimto penkiasdešimt eurų.
10. Šio straipsnio 9 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų penkiasdešimt iki devynių šimtų penkiasdešimt eurų, juridinių asmenų vadovams – nuo vieno tūkstančio šešių šimtų penkiasdešimt iki dviejų tūkstančių trijų šimtų penkiasdešimt eurų ir kitiems atsakingiems asmenims – nuo vieno tūkstančio vieno šimto penkiasdešimt iki vieno tūkstančio šešių šimtų penkiasdešimt eurų.
11. Ūkinės ar kitokios veiklos vykdymas, objektų naudojimas nesilaikant taršos integruotos prevencijos ir kontrolės leidime nustatytų sąlygų 
užtraukia baudą asmenims nuo penkių šimtų penkiasdešimt iki aštuonių šimtų eurų, juridinių asmenų vadovams – nuo vieno tūkstančio keturių šimtų iki dviejų tūkstančių eurų ir kitiems atsakingiems asmenims – nuo devynių šimtų septyniasdešimt penkių iki vieno tūkstančio keturių šimtų eurų.
12. Šio straipsnio 11 dalyje numatytas administracinis nusižengimas, padarytas pakartotinai,
užtraukia baudą asmenims nuo devynių šimtų penkiasdešimt iki vieno tūkstančio trijų šimtų penkiasdešimt eurų, juridinių asmenų vadovams – nuo dviejų tūkstančių trijų šimtų penkiasdešimt iki trijų tūkstančių trijų šimtų penkiasdešimt eurų ir kitiems atsakingiems asmenims – nuo vieno tūkstančio šešių šimtų penkiasdešimt iki dviejų tūkstančių trijų šimtų penkiasdešimt eurų.
13. Ūkinės veiklos, kuriai pagal Lietuvos Respublikos planuojamos ūkinės veiklos poveikio aplinkai vertinimo įstatymą turi būti atlikta atranka dėl planuojamos ūkinės veiklos poveikio aplinkai, objektų statyba neturint atrankos dėl planuojamos ūkinės veiklos poveikio aplinkai vertinimo išvados, kad poveikio aplinkai vertinimas neprivalomas, (toliau šiame straipsnyje – atrankos išvada)
užtraukia baudą asmenims nuo šešių šimtų dvidešimt penkių iki aštuonių šimtų septyniasdešimt penkių eurų, juridinių asmenų vadovams – nuo vieno tūkstančio penkių šimtų penkiasdešimt iki dviejų tūkstančių dviejų šimtų eurų ir kitiems atsakingiems asmenims – nuo vieno tūkstančio septyniasdešimt penkių iki vieno tūkstančio penkių šimtų penkiasdešimt eurų.
14. Šio straipsnio 13 dalyje numatytas administracinis nusižengimas, padarytas pakartotinai,
užtraukia baudą asmenims nuo aštuonių šimtų septyniasdešimt penkių iki vieno tūkstančio dviejų šimtų penkiasdešimt eurų, juridinių asmenų vadovams – nuo dviejų tūkstančių dviejų šimtų iki trijų tūkstančių vieno šimto penkiasdešimt eurų ir kitiems atsakingiems asmenims – nuo vieno tūkstančio penkių šimtų penkiasdešimt iki dviejų tūkstančių dviejų šimtų eurų.
15. Ūkinės ar kitokios veiklos vykdymas, objektų naudojimas neturint taršos leidimo, neįregistravus organinius tirpiklius naudojančio įrenginio arba pateikus organinius tirpiklius naudojančio įrenginio registracijos duomenis neturint teisės juos pateikti Aplinkos apsaugos įstatyme nurodytais atvejais arba ūkinės veiklos, kuriai pagal Planuojamos ūkinės veiklos poveikio aplinkai vertinimo įstatymą turi būti atlikta atranka dėl planuojamos ūkinės veiklos poveikio aplinkai, vykdymas neturint atrankos išvados
užtraukia baudą asmenims nuo aštuonių šimtų dvidešimt penkių iki vieno tūkstančio vieno šimto septyniasdešimt penkių eurų, juridinių asmenų vadovams – nuo dviejų tūkstančių penkiasdešimt iki dviejų tūkstančių devynių šimtų penkiasdešimt eurų ir kitiems atsakingiems asmenims – nuo vieno tūkstančio keturių šimtų penkiasdešimt iki dviejų tūkstančių penkiasdešimt eurų.
16. Šio straipsnio 15 dalyje numatytas administracinis nusižengimas, padarytas pakartotinai,
užtraukia baudą asmenims nuo vieno tūkstančio vieno šimto septyniasdešimt penkių iki vieno tūkstančio šešių šimtų septyniasdešimt penkių eurų, juridinių asmenų vadovams – nuo dviejų tūkstančių devynių šimtų penkiasdešimt iki keturių tūkstančių dviejų šimtų eurų ir kitiems atsakingiems asmenims – nuo dviejų tūkstančių penkiasdešimt iki dviejų tūkstančių devynių šimtų penkiasdešimt eurų.
17. Ūkinės veiklos, kuriai pagal Planuojamos ūkinės veiklos poveikio aplinkai vertinimo įstatymą turi būti atliktas planuojamos ūkinės veiklos poveikio aplinkai vertinimas, objektų statyba neturint sprendimo dėl planuojamos ūkinės veiklos poveikio aplinkai, pagal kurį planuojama ūkinė veikla atitinka teisės aktų reikalavimus ir nedaro reikšmingo neigiamo poveikio aplinkai, (toliau šiame straipsnyje – sprendimas dėl poveikio aplinkai)
užtraukia baudą asmenims nuo aštuonių šimtų septyniasdešimt penkių iki vieno tūkstančio dviejų šimtų penkiasdešimt eurų, juridinių asmenų vadovams – nuo dviejų tūkstančių dviejų šimtų iki trijų tūkstančių vieno šimto penkiasdešimt eurų ir kitiems atsakingiems asmenims – nuo vieno tūkstančio penkių šimtų penkiasdešimt iki dviejų tūkstančių dviejų šimtų eurų.
18. Šio straipsnio 17 dalyje numatytas administracinis nusižengimas, padarytas pakartotinai,
užtraukia baudą asmenims nuo vieno tūkstančio dviejų šimtų penkiasdešimt iki vieno tūkstančio aštuonių šimtų eurų, juridinių asmenų vadovams – nuo trijų tūkstančių vieno šimto penkiasdešimt iki keturių tūkstančių penkių šimtų eurų ir kitiems atsakingiems asmenims – nuo dviejų tūkstančių dviejų šimtų iki trijų tūkstančių vieno šimto penkiasdešimt eurų.
19. Ūkinės ar kitokios veiklos vykdymas, objektų naudojimas neturint taršos integruotos prevencijos ir kontrolės leidimo arba ūkinės veiklos, kuriai pagal Planuojamos ūkinės veiklos poveikio aplinkai vertinimo įstatymą turi būti atliktas planuojamos ūkinės veiklos poveikio aplinkai vertinimas, vykdymas neturint sprendimo dėl poveikio aplinkai
užtraukia baudą asmenims nuo vieno tūkstančio vieno šimto septyniasdešimt penkių iki vieno tūkstančio šešių šimtų septyniasdešimt penkių eurų, juridinių asmenų vadovams – nuo dviejų tūkstančių devynių šimtų penkiasdešimt iki keturių tūkstančių dviejų šimtų eurų ir kitiems atsakingiems asmenims – nuo dviejų tūkstančių penkiasdešimt iki dviejų tūkstančių devynių šimtų penkiasdešimt eurų.
20. Šio straipsnio 19 dalyje numatytas administracinis nusižengimas, padarytas pakartotinai,
užtraukia baudą asmenims nuo vieno tūkstančio šešių šimtų septyniasdešimt penkių iki dviejų tūkstančių keturių šimtų eurų, juridinių asmenų vadovams – nuo keturių tūkstančių dviejų šimtų iki šešių tūkstančių eurų ir kitiems atsakingiems asmenims – nuo dviejų tūkstančių devynių šimtų penkiasdešimt iki keturių tūkstančių dviejų šimtų eurų.“

4 straipsnis. 236 straipsnio pakeitimas
Pakeisti 236 straipsnio 3 dalį ir ją išdėstyti taip:
„3. Ūkio subjekto aplinkos stebėsenos (monitoringo) duomenų, gautų laboratorijose, neatitinkančiose Lietuvos Respublikos aplinkos monitoringo įstatyme nustatytų reikalavimų, pateikimas kompetentingoms institucijoms ir (ar) visuomenei
užtraukia baudą nuo keturių šimtų penkiasdešimt iki aštuonių šimtų penkiasdešimt eurų.“

5 straipsnis. 239 straipsnio pakeitimas
1. Pakeisti 239 straipsnio 4 dalį ir ją išdėstyti taip:
„4. Neteisingos informacijos, reikalingos atrankai dėl planuojamos ūkinės veiklos poveikio aplinkai vertinimo atlikti, jeigu remiantis tokia informacija priimta atrankos išvada, kad neprivaloma atlikti poveikio aplinkai vertinimo, pateikimas 
užtraukia baudą planuojamos ūkinės veiklos organizatoriams ir (ar) poveikio aplinkai vertinimo dokumentų rengėjams – asmenims nuo devyniasdešimt iki keturių šimtų eurų ir planuojamos ūkinės veiklos organizatorių ir (ar) poveikio aplinkai vertinimo dokumentų rengėjų – juridinių asmenų vadovams ar kitiems atsakingiems asmenims – nuo keturių šimtų iki vieno tūkstančio keturių šimtų eurų.“
2. Pakeisti 239 straipsnio 5 dalį ir ją išdėstyti taip:
„5. Neteisingos informacijos, reikalingos poveikio aplinkai vertinimo programai patvirtinti arba sprendimui dėl planuojamos ūkinės veiklos priimti, pateikimas, jeigu remiantis tokia informacija priimtas teigiamas sprendimas dėl planuojamos ūkinės veiklos poveikio aplinkai, pagal kurį planuojama ūkinė veikla atitinka teisės aktų reikalavimus ir nedarys reikšmingo neigiamo poveikio aplinkai,
užtraukia baudą poveikio aplinkai vertinimo dokumentų rengėjams – asmenims nuo vieno šimto penkiasdešimt iki septynių šimtų eurų ir poveikio aplinkai vertinimo dokumentų rengėjų – juridinių asmenų vadovams ar kitiems atsakingiems asmenims – nuo septynių šimtų iki trijų tūkstančių eurų.“

6 straipsnis. 242 straipsnio pakeitimas
Pakeisti 242 straipsnį ir jį išdėstyti taip:
„242 straipsnis. Teršalų išmetimas į aplinkos orą
1. Teršalų išmetimas į aplinkos orą pažeidžiant teisės aktuose nustatytus teršalų išmetimo į aplinkos orą aplinkos apsaugos normatyvus ar kitus teršalų išmetimo į aplinkos orą reikalavimus, kai pagal teisės aktus leidimas išmesti į aplinkos orą teršalus nereikalingas,
užtraukia baudą asmenims nuo šešiasdešimt iki trijų šimtų eurų ir juridinių asmenų vadovams ar kitiems atsakingiems asmenims – nuo vieno šimto septyniasdešimt iki vieno tūkstančio vieno šimto septyniasdešimt eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų šimtų septyniasdešimt iki vieno tūkstančio dviejų šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki trijų tūkstančių eurų.
3. Išmetamų į aplinkos orą teršalų apskaitos ir ataskaitų teikimo reikalavimų nevykdymas, išskyrus šio kodekso 236 straipsnyje nurodytas veikas,
užtraukia baudą asmenims nuo šešiasdešimt iki vieno šimto dvidešimt eurų ir juridinių asmenų vadovams ar kitiems atsakingiems asmenims – nuo vieno šimto dvidešimt iki trijų šimtų eurų.“

7 straipsnis. 247 straipsnio pakeitimas
Pakeisti 247 straipsnio 30 dalį ir ją išdėstyti taip:
„30. Atliekų naudojimo ar šalinimo techninio reglamento reikalavimų nevykdymas, išskyrus šio kodekso 235 straipsnio 9 ir 10 dalyse numatytus pažeidimus, kai atliekų naudojimo ar šalinimo techninio reglamento reikalavimai yra Aplinkos apsaugos įstatyme numatyta tvarka atliekų naudojimo ar šalinimo veiklai išduoto leidimo sąlygos,
užtraukia baudą juridinių asmenų vadovams ar kitiems atsakingiems asmenims nuo vieno šimto dvidešimt iki dviejų šimtų dvidešimt eurų.“

8 straipsnis. Kodekso papildymas 2551 straipsniu
Papildyti Kodeksą 2551 straipsniu:
„2551 straipsnis. Transporto priemonių techninės priežiūros, remonto, techninės pagalbos ir perdirbimo aplinkos apsaugos reikalavimų pažeidimas
1. Transporto priemonių techninės priežiūros, remonto, techninės pagalbos ir perdirbimo aplinkos apsaugos reikalavimų pažeidimai, išskyrus šio kodekso 235 straipsnio 1, 2, 3, 4, 7, 8 dalyse, 242, 244, 246 straipsniuose, 247 straipsnio 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 31, 33, 34, 36, 37, 38, 39, 40 dalyse, 249, 252 straipsnio 5, 6, 8, 9 dalyse, 309 straipsnio 1, 2, 4, 7, 8 dalyse, 332 straipsnio 2 dalyje numatytus pažeidimus, 
užtraukia baudą asmenims nuo dviejų šimtų penkiasdešimt iki aštuonių šimtų septyniasdešimt eurų ir juridinių asmenų vadovams ar kitiems atsakingiems asmenims – nuo trijų šimtų dvidešimt penkių iki vieno tūkstančio vieno šimto eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo aštuonių šimtų septyniasdešimt iki vieno tūkstančio septynių šimtų keturiasdešimt eurų ir juridinių asmenų vadovams ar kitiems atsakingiems asmenims – nuo vieno tūkstančio vieno šimto trisdešimt iki dviejų tūkstančių dviejų šimtų šešiasdešimt eurų.“

9 straipsnis. 260 straipsnio pakeitimas
Pakeisti 260 straipsnį ir jį išdėstyti taip:
„260 straipsnis. Mėšlo ir srutų tvarkymo aplinkosaugos reikalavimų pažeidimas
1. Mėšlo ar srutų paskleidimas dirvožemio paviršiuje arba įterpimas į dirvožemį be nustatyta tvarka parengto tręšimo plano, kai pagal teisės aktus tręšimo planas yra reikalingas, arba nesilaikant tręšimo plane nustatytų tręšimo normų, arba mėšlo ar srutų paskleidimas dirvožemio paviršiuje arba įterpimas į dirvožemį pažeidžiant mėšlo ir srutų tvarkymo aplinkosaugos reikalavimus tręšiant mėšlu ar srutomis
užtraukia įspėjimą arba baudą asmenims nuo devyniasdešimt iki dviejų šimtų trisdešimt eurų ir baudą juridinių asmenų vadovams ar kitiems atsakingiems asmenims – nuo dviejų šimtų trisdešimt iki keturių šimtų trisdešimt eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų šimtų trisdešimt iki keturių šimtų trisdešimt eurų ir juridinių asmenų vadovams ar kitiems atsakingiems asmenims – nuo penkių šimtų iki vieno tūkstančio vieno šimto eurų.
3. Kitų, negu nustatyta šio straipsnio 1 dalyje, mėšlo ir srutų tvarkymo aplinkosaugos reikalavimų pažeidimas
užtraukia įspėjimą arba baudą asmenims nuo trisdešimt iki šešiasdešimt eurų ir baudą juridinių asmenų vadovams ar kitiems atsakingiems asmenims – nuo šešiasdešimt iki vieno šimto keturiasdešimt eurų.
4. Šio straipsnio 3 dalyje numatytas administracinis nusižengimas, padarytas pakartotinai,
užtraukia baudą asmenims nuo šešiasdešimt iki vieno šimto dvidešimt eurų ir juridinių asmenų vadovams ar kitiems atsakingiems asmenims – nuo vieno šimto dvidešimt iki dviejų šimtų dvidešimt eurų.“

10 straipsnis. 262 straipsnio pakeitimas
Papildyti 262 straipsnį 231 dalimi:
„231. Žemės gelmių registre neįregistruotos geoterminių gręžinių sistemos, neįregistruoto požeminio vandens gavybos gręžinio, neįregistruoto angliavandenilių gręžinio naudojimas
užtraukia baudą asmenims nuo trijų šimtų iki aštuonių šimtų eurų ir juridinių asmenų vadovams ar kitiems atsakingiems asmenims – nuo šešių šimtų iki vieno tūkstančio septynių šimtų eurų.“

11 straipsnis. 271 straipsnio pakeitimas
1. Pakeisti 271 straipsnio 3 dalį ir ją išdėstyti taip:
„3. Leidimų kirsti mišką išdavimo tvarkos pažeidimas
užtraukia baudą asmenims nuo vieno šimto iki dviejų šimtų eurų ir juridinių asmenų vadovams ar kitiems atsakingiems asmenims – nuo vieno šimto penkiasdešimt iki trijų šimtų eurų.“ 
2. Pakeisti 271 straipsnio 4 dalį ir ją išdėstyti taip: 
„4. Biržių atrėžimas arba medžių atrinkimas ar ženklinimas kirsti pažeidžiant biržių atrėžimo, pagrindinio, ugdymo ir sanitarinio kirtimo, privačių miškų tvarkymo ir naudojimo tvarką, taip pat medienos ruošos, gabenimo, miško išteklių naudojimo reikalavimų pažeidimas, išskyrus šio straipsnio 7, 8 dalyse numatytus pažeidimus,
užtraukia baudą asmenims nuo vieno šimto iki dviejų šimtų eurų ir juridinių asmenų vadovams ar kitiems atsakingiems asmenims – nuo vieno šimto penkiasdešimt iki trijų šimtų eurų.“
3. Papildyti 271 straipsnį 7 ir 8 dalimis:
„7. Medžių ir krūmų kirtimas miško žemėje ir (ar) medienos ištraukimas aplinkos ministro tvirtinamose miško kirtimų taisyklėse nustatytu draudžiamu metu
užtraukia baudą asmenims nuo trijų šimtų iki šešių šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki vieno tūkstančio eurų.
8. Šio straipsnio 7 dalyje numatytas administracinis nusižengimas, padarytas pakartotinai, 
užtraukia baudą asmenims nuo penkių šimtų iki vieno tūkstančio eurų ir juridinių asmenų vadovams ar kitiems atsakingiems asmenims – nuo aštuonių šimtų eurų iki vieno tūkstančio penkių šimtų eurų.“

12 straipsnis. 276 straipsnio pakeitimas
Pakeisti 276 straipsnį ir jį išdėstyti taip:
„276 straipsnis. Miško įveisimo, miško išteklių naudojimo ir jų atkūrimo reikalavimų pažeidimas
1. Patvirtintos pagrindinių kirtimų metinės normos neteisėtas viršijimas
užtraukia baudą asmenims nuo trisdešimt iki devyniasdešimt eurų ir juridinių asmenų vadovams ar kitiems atsakingiems asmenims – nuo šešiasdešimt iki vieno šimto keturiasdešimt eurų.
2. Miško savininko pareigos per nustatytą terminą įrašyti įveisto miško duomenis į Lietuvos Respublikos miškų valstybės kadastrą nevykdymas, miško savininko pareigos per nustatytą terminą patikslinti žemės sklypo, kuriame įveistas miškas, kadastro duomenis Lietuvos Respublikos nekilnojamojo turto kadastre nevykdymas
užtraukia įspėjimą arba baudą asmenims nuo trisdešimt iki devyniasdešimt eurų ir baudą juridinių asmenų vadovams ar kitiems atsakingiems asmenims – nuo šešiasdešimt iki vieno šimto dvidešimt eurų.
3. Šio straipsnio 2 dalyje numatytas administracinis nusižengimas, padarytas pakartotinai,
užtraukia baudą asmenims nuo šešiasdešimt iki vieno šimto dvidešimt eurų ir juridinių asmenų vadovams ar kitiems atsakingiems asmenims – nuo devyniasdešimt iki vieno šimto penkiasdešimt eurų.
4. Miško dauginamosios medžiagos nuostatų reikalavimų pažeidimas
užtraukia įspėjimą arba baudą asmenims nuo devyniasdešimt iki vieno šimto aštuoniasdešimt eurų ir baudą juridinių asmenų vadovams ar kitiems atsakingiems asmenims – nuo vieno šimto dvidešimt iki dviejų šimtų eurų.
5. Miško atkūrimo ir įveisimo nuostatų reikalavimų pažeidimas
užtraukia baudą asmenims nuo vieno šimto dvidešimt iki vieno šimto aštuoniasdešimt eurų ir juridinių asmenų vadovams ar kitiems atsakingiems asmenims – nuo vieno šimto šešiasdešimt iki dviejų šimtų dvidešimt eurų.
6. Šio straipsnio 5 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų šimtų dešimt iki trijų šimtų dešimt eurų ir juridinių asmenų vadovams ar kitiems atsakingiems asmenims – nuo dviejų šimtų dvidešimt iki keturių šimtų penkiasdešimt eurų.
7. Miškų neatkūrimas per Lietuvos Respublikos miškų įstatyme nustatytus terminus
užtraukia baudą proporcingai už kiekvieną neatkurtą miško hektarą asmenims nuo šešių šimtų iki devynių šimtų eurų, bet ne didesnę negu šeši tūkstančiai eurų ir juridinių asmenų vadovams ar kitiems atsakingiems asmenims – nuo devynių šimtų iki vieno tūkstančio vieno šimto eurų, bet ne didesnę negu šeši tūkstančiai eurų.
8. Šio straipsnio 7 dalyje numatytas administracinis nusižengimas, padarytas pakartotinai,
užtraukia baudą proporcingai už kiekvieną neatkurtą miško hektarą asmenims nuo aštuonių šimtų iki vieno tūkstančio vieno šimto eurų, bet ne didesnę negu šeši tūkstančiai eurų ir juridinių asmenų vadovams ar kitiems atsakingiems asmenims – nuo vieno tūkstančio vieno šimto iki vieno tūkstančio keturių šimtų eurų, bet ne didesnę negu šeši tūkstančiai eurų.“ 

13 straipsnis. 281 straipsnio pakeitimas
1. Pakeisti 281 straipsnio 6 dalį ir ją išdėstyti taip:
„6. Aplinkos ministro tvirtinamų sodmenų kokybės reikalavimų pažeidimas, želdynų įrengimo ir želdinių veisimo taisyklėse nustatytų reikalavimų pažeidimas, želdynų ir želdinių sanitarinės apsaugos taisyklėse nustatytų reikalavimų pažeidimas 
užtraukia baudą asmenims nuo trisdešimt iki vieno šimto dvidešimt eurų ir juridinių asmenų vadovams ar kitiems atsakingiems asmenims – nuo šešiasdešimt iki vieno šimto keturiasdešimt eurų.“
2. Papildyti 281 straipsnį 61 dalimi:
„61. Aplinkos ministro tvirtinamose medžių ir krūmų, vandens telkinių, esančių želdynuose, priežiūros taisyklėse nustatytų reikalavimų pažeidimas, želdinių apsaugos vykdant statybos darbus taisyklėse nustatytų reikalavimų pažeidimas
užtraukia baudą asmenims nuo trisdešimt iki vieno šimto dvidešimt eurų ir juridinių asmenų vadovams ar kitiems atsakingiems asmenims – nuo šešiasdešimt iki vieno šimto keturiasdešimt eurų.“

14 straipsnis. 284 straipsnio pakeitimas
Pakeisti 284 straipsnį ir jį išdėstyti taip: 
„284 straipsnis. Laukinių augalų ar grybų išteklių naudojimas pažeidžiant laukinių augalų ar grybų naudojimą reglamentuojančius teisės aktus 
1. Laukinių augalų ar grybų, jų dalių žalojimas ar naikinimas arba šių augalų ar grybų, jų dalių rinkimas ar paėmimas iš aplinkos, arba šių augalų ar grybų, jų dalių ar gaminių iš jų įgijimas, laikymas, perdirbimas, gabenimas ar kitoks naudojimas, laukinių augalų ar grybų augaviečių žalojimas ar naikinimas pažeidžiant laukinių augalų ar grybų naudojimą reglamentuojančius teisės aktus 
užtraukia įspėjimą arba baudą asmenims nuo šešiasdešimt iki penkių šimtų eurų ir baudą juridinių asmenų vadovams ar kitiems atsakingiems asmenims – nuo devyniasdešimt iki septynių šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų šimtų iki aštuonių šimtų eurų ir juridinių asmenų vadovams ar kitiems atsakingiems asmenims – nuo trijų šimtų iki vieno tūkstančio dviejų šimtų eurų.
3. Laukinių augalų ar grybų, jų dalių žalojimas ar naikinimas arba šių augalų ar grybų, jų dalių rinkimas ar paėmimas iš aplinkos, laukinių augalų ar grybų augaviečių žalojimas ar naikinimas valstybiniame rezervate, valstybiniame draustinyje, valstybiniame parke, biosferos rezervate, biosferos poligone ar Europos ekologinio tinklo „Natura 2000“ teritorijoje pažeidžiant laukinių augalų ar grybų naudojimą reglamentuojančius teisės aktus 
užtraukia baudą asmenims nuo aštuoniasdešimt iki septynių šimtų eurų ir juridinių asmenų vadovams ar kitiems atsakingiems asmenims – nuo dviejų šimtų iki vieno tūkstančio eurų.
4. Šio straipsnio 3 dalyje numatytas administracinis nusižengimas, padarytas pakartotinai,
užtraukia baudą asmenims nuo trijų šimtų iki vieno tūkstančio eurų ir juridinių asmenų vadovams ar kitiems atsakingiems asmenims – nuo keturių šimtų iki vieno tūkstančio aštuonių šimtų eurų.
5. Prekyba laukiniais augalais ar grybais, jų dalimis ar gaminiais iš jų pažeidžiant laukinių augalų ar grybų prekybą reglamentuojančius teisės aktus ar nuostatas, turint laukinių augalų ar grybų, jų dalių ar gaminių iš jų teisėtą įsigijimą patvirtinančius dokumentus, jeigu tokius dokumentus privaloma turėti,
užtraukia įspėjimą arba baudą asmenims nuo keturiasdešimt iki šešių šimtų eurų ir baudą juridinių asmenų vadovams ar kitiems atsakingiems asmenims – nuo vieno šimto iki aštuonių šimtų eurų.
6. Šio straipsnio 5 dalyje numatytas administracinis nusižengimas, padarytas pakartotinai, 
užtraukia baudą asmenims nuo dviejų šimtų iki devynių šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki vieno tūkstančio trijų šimtų eurų.
7. Prekyba laukiniais augalais ar grybais, jų dalimis ar gaminiais iš jų pažeidžiant laukinių augalų ar grybų prekybą reglamentuojančius teisės aktus ar nuostatas, neturint laukinių augalų ar grybų, jų dalių ar gaminių iš jų teisėtą įsigijimą patvirtinančių dokumentų, jeigu tokius dokumentus privaloma turėti, 
užtraukia baudą asmenims nuo trijų šimtų iki vieno tūkstančio eurų ir juridinių asmenų vadovams ar kitiems atsakingiems asmenims – nuo šešių šimtų iki vieno tūkstančio šešių šimtų eurų.
8. Šio straipsnio 7 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų penkiasdešimt iki vieno tūkstančio penkių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio vieno šimto iki dviejų tūkstančių penkių šimtų eurų.
9. Laukinių augalų ar grybų tyčinis perkėlimas pažeidžiant laukinių augalų ar grybų perkėlimą reglamentuojančius teisės aktus
užtraukia įspėjimą arba baudą asmenims nuo penkiasdešimt iki trijų šimtų penkiasdešimt eurų ir baudą juridinių asmenų vadovams ar kitiems atsakingiems asmenims – nuo septyniasdešimt iki trijų šimtų septyniasdešimt eurų.
10. Šio straipsnio 9 dalyje numatytas administracinis nusižengimas, padarytas pakartotinai, 
užtraukia baudą asmenims nuo vieno šimto penkiasdešimt iki keturių šimtų penkiasdešimt eurų ir juridinių asmenų vadovams ar kitiems atsakingiems asmenims – nuo vieno šimto septyniasdešimt iki keturių šimtų septyniasdešimt eurų.
11. Laukinių augalų ar grybų tyčinė introdukcija, reintrodukcija pažeidžiant laukinių augalų ar grybų introdukciją, reintrodukciją reglamentuojančius teisės aktus 
užtraukia baudą asmenims nuo dviejų šimtų iki septynių šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki vieno tūkstančio eurų.
12. Šio straipsnio 11 dalyje numatytas administracinis nusižengimas, padarytas pakartotinai,
užtraukia baudą asmenims nuo penkių šimtų iki devynių šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų iki vieno tūkstančio aštuonių šimtų eurų.
13. Už šio straipsnio 1, 2, 3, 4, 5, 6, 9, 10, 11, 12 dalyse numatytus administracinius nusižengimus gali būti skiriamas administracinio nusižengimo padarymo įrankių ir priemonių, laukinių augalų ar grybų, jų dalių ar gaminių iš jų konfiskavimas. Už šio straipsnio 7, 8 dalyse numatytus administracinius nusižengimus gali būti skiriamas administracinio nusižengimo padarymo įrankių, priemonių konfiskavimas ir privaloma skirti laukinių augalų ar grybų, jų dalių ar gaminių iš jų konfiskavimą.“


15 straipsnis. 285 straipsnio pakeitimas
Pakeisti 285 straipsnį ir jį išdėstyti taip: 
„285 straipsnis. Saugomų rūšių naudojimas pažeidžiant saugomų rūšių naudojimą reglamentuojančius teisės aktus, saugomų rūšių apsaugos reikalavimų pažeidimas
1. Saugomų rūšių augalų ar grybų, jų dalių žalojimas, naikinimas arba šių augalų ar grybų, jų dalių rinkimas, paėmimas iš aplinkos, arba šių augalų ar grybų, jų dalių ar gaminių iš jų įgijimas, laikymas, perdirbimas, gabenimas ar kitoks naudojimas pažeidžiant aplinkos ministro tvirtinamo saugomų rūšių naudojimo tvarkos aprašo ar kitų saugomų augalų rūšių naudojimą reglamentuojančių teisės aktų reikalavimus
užtraukia baudą asmenims nuo dviejų šimtų penkiasdešimt iki vieno tūkstančio eurų ir juridinių asmenų vadovams ar kitiems atsakingiems asmenims – nuo trijų šimtų iki vieno tūkstančio penkių šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo penkių šimtų iki vieno tūkstančio aštuonių šimtų eurų ir juridinių asmenų vadovams ar kitiems atsakingiems asmenims – nuo šešių šimtų iki dviejų tūkstančių penkių šimtų eurų.
3. Saugomų rūšių augalų ar grybų, jų dalių žalojimas ir naikinimas arba šių augalų ar grybų, jų dalių rinkimas ar paėmimas iš aplinkos valstybiniame rezervate, valstybiniame draustinyje, valstybiniame parke, biosferos rezervate, biosferos poligone ar Europos ekologinio tinklo „Natura 2000“ teritorijoje pažeidžiant aplinkos ministro tvirtinamo saugomų rūšių naudojimo tvarkos aprašo ar kitų saugomų rūšių augalų ar grybų naudojimą reglamentuojančių teisės aktų reikalavimus 
užtraukia baudą asmenims nuo šešių šimtų iki dviejų tūkstančių eurų ir juridinių asmenų vadovams ar kitiems atsakingiems asmenims – nuo aštuonių šimtų iki dviejų tūkstančių aštuonių šimtų eurų. 
4. Šio straipsnio 3 dalyje numatytas administracinis nusižengimas, padarytas pakartotinai,
užtraukia baudą asmenims nuo vieno tūkstančio trijų šimtų iki dviejų tūkstančių penkių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio devynių šimtų iki trijų tūkstančių penkių šimtų eurų.
5. Saugomų rūšių augalų ar grybų augaviečių žalojimas ar naikinimas
užtraukia baudą asmenims nuo dviejų šimtų dešimt iki šešių šimtų eurų ir juridinių asmenų vadovams ar kitiems atsakingiems asmenims – nuo keturių šimtų iki vieno tūkstančio eurų.
6. Šio straipsnio 5 dalyje numatytas administracinis nusižengimas, padarytas pakartotinai,
užtraukia baudą asmenims nuo keturių šimtų iki devynių šimtų penkiasdešimt eurų ir juridinių asmenų vadovams ar kitiems atsakingiems asmenims – nuo septynių šimtų iki dviejų tūkstančių eurų.
7. Saugomų rūšių augalų ar grybų augaviečių žalojimas ar naikinimas valstybiniame rezervate, valstybiniame draustinyje, valstybiniame parke, biosferos rezervate, biosferos poligone ar Europos ekologinio tinklo „Natura 2000“ teritorijoje 
užtraukia baudą asmenims nuo penkių šimtų iki vieno tūkstančio dviejų šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų iki dviejų tūkstančių trijų šimtų eurų.
8. Šio straipsnio 7 dalyje numatytas administracinis nusižengimas, padarytas pakartotinai, 
užtraukia baudą asmenims nuo aštuonių šimtų iki dviejų tūkstančių eurų ir juridinių asmenų vadovams ar kitiems atsakingiems asmenims – nuo vieno tūkstančio dviejų šimtų iki dviejų tūkstančių aštuonių šimtų eurų.
9. Saugomų rūšių gyvūnų gaudymas, žalojimas, naikinimas, trikdymas arba šių gyvūnų, jų dalių paėmimas iš aplinkos, šių gyvūnų, jų dalių ar gaminių iš jų įgijimas, perdirbimas, gabenimas ar kitoks naudojimas (išskyrus laikymą nelaisvėje) pažeidžiant aplinkos ministro tvirtinamo saugomų rūšių naudojimo tvarkos aprašo ar kitų saugomų rūšių gyvūnų naudojimą reglamentuojančių teisės aktų reikalavimus 
užtraukia baudą asmenims nuo dviejų šimtų iki aštuonių šimtų eurų ir juridinių asmenų vadovams ar kitiems atsakingiems asmenims – nuo keturių šimtų iki dviejų tūkstančių šešių šimtų eurų.
10. Šio straipsnio 9 dalyje numatytas administracinis nusižengimas, padarytas pakartotinai,
užtraukia baudą asmenims nuo šešių šimtų iki vieno tūkstančio aštuonių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki trijų tūkstančių dviejų šimtų eurų.
11. Saugomų rūšių gyvūnų gaudymas, žalojimas, naikinimas, trikdymas arba šių gyvūnų, jų dalių paėmimas iš aplinkos valstybiniame rezervate, valstybiniame draustinyje, valstybiniame parke, biosferos rezervate, biosferos poligone ar Europos ekologinio tinklo „Natura 2000“ teritorijoje pažeidžiant aplinkos ministro tvirtinamo saugomų rūšių naudojimo tvarkos aprašo ar kitų saugomų rūšių gyvūnų naudojimą (išskyrus laikymą nelaisvėje) reglamentuojančių teisės aktų reikalavimus 
užtraukia baudą asmenims nuo septynių šimtų iki vieno tūkstančio devynių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio dviejų šimtų iki trijų tūkstančių šešių šimtų eurų.
12. Šio straipsnio 11 dalyje numatytas administracinis nusižengimas, padarytas pakartotinai, 
užtraukia baudą asmenims nuo vieno tūkstančio dviejų šimtų iki dviejų tūkstančių penkių šimtų eurų ir juridinių asmenų vadovams ar kitiems atsakingiems asmenims – nuo dviejų tūkstančių iki trijų tūkstančių devynių šimtų eurų.
13. Saugomų rūšių gyvūnų buveinių, veisimosi, maitinimosi, žiemojimo vietų ar sąlygų, migracijos kelių apsaugos reikalavimus reglamentuojančių teisės aktų pažeidimas 
užtraukia baudą asmenims nuo vieno šimto penkiasdešimt iki keturių šimtų eurų ir juridinių asmenų vadovams ar kitiems atsakingiems asmenims – nuo trijų šimtų iki vieno tūkstančio dviejų šimtų eurų.
14. Šio straipsnio 13 dalyje numatytas administracinis nusižengimas, padarytas pakartotinai, 
užtraukia baudą asmenims nuo trijų šimtų iki šešių šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki dviejų tūkstančių eurų.
15. Saugomų rūšių gyvūnų buveinių, veisimosi, maitinimosi, žiemojimo vietų ar sąlygų, migracijos kelių valstybiniame rezervate, valstybiniame draustinyje, valstybiniame parke, biosferos rezervate, biosferos poligone ar Europos ekologinio tinklo „Natura 2000“ teritorijoje apsaugos reikalavimus reglamentuojančių teisės aktų pažeidimas
užtraukia baudą asmenims nuo penkių šimtų iki aštuonių šimtų eurų ir juridinių asmenų vadovams ar kitiems atsakingiems asmenims – nuo septynių šimtų iki dviejų tūkstančių penkių šimtų eurų.
16. Šio straipsnio 15 dalyje numatytas administracinis nusižengimas, padarytas pakartotinai, 
užtraukia baudą asmenims nuo septynių šimtų iki vieno tūkstančio eurų ir juridinių asmenų vadovams ar kitiems atsakingiems asmenims – nuo vieno tūkstančio iki trijų tūkstančių eurų.
17. Saugomų rūšių apsaugos reikalavimus reglamentuojančių teisės aktų pažeidimas
užtraukia baudą asmenims nuo dviejų šimtų iki aštuonių šimtų eurų ir juridinių asmenų vadovams ar kitiems atsakingiems asmenims – nuo trijų šimtų iki vieno tūkstančio eurų. 
18. Šio straipsnio 17 dalyje numatytas administracinis nusižengimas, padarytas pakartotinai,
užtraukia baudą asmenims nuo keturių šimtų iki vieno tūkstančio trijų šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki vieno tūkstančio aštuonių šimtų eurų.
19. Saugomų rūšių apsaugos reikalavimų pažeidimas valstybiniame rezervate, valstybiniame draustinyje, valstybiniame parke, biosferos rezervate, biosferos poligone ar Europos ekologinio tinklo „Natura 2000“ teritorijoje
užtraukia baudą asmenims nuo penkių šimtų iki vieno tūkstančio septynių šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų iki dviejų tūkstančių penkių šimtų eurų.
20. Šio straipsnio 19 dalyje numatytas administracinis nusižengimas, padarytas pakartotinai,
užtraukia baudą asmenims nuo septynių šimtų iki dviejų tūkstančių trijų šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki trijų tūkstančių aštuonių šimtų eurų.
21. Prekyba saugomomis rūšimis, jų dalimis ar gaminiais iš jų pažeidžiant prekybą saugomomis rūšimis reglamentuojančius teisės aktus ar Reglamentą (EB) Nr. 338/97, turint saugomų rūšių, jų dalių ar gaminių iš jų teisėtą įsigijimą patvirtinančius dokumentus, jeigu tokius dokumentus privaloma turėti,
užtraukia baudą asmenims nuo keturiasdešimt iki dviejų tūkstančių eurų ir juridinių asmenų vadovams ar kitiems atsakingiems asmenims – nuo šešiasdešimt iki trijų tūkstančių penkių šimtų eurų.
22. Šio straipsnio 21 dalyje numatytas administracinis nusižengimas, padarytas pakartotinai, 
užtraukia baudą asmenims nuo dviejų šimtų penkiasdešimt iki trijų tūkstančių penkių šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų iki keturių tūkstančių penkių šimtų eurų.
23. Prekyba saugomomis rūšimis, išskyrus saugomų rūšių paukščius ar žinduolius, jų dalimis ar gaminiais iš jų pažeidžiant prekybą saugomomis rūšimis reglamentuojančius teisės aktus ar Reglamentą (EB) Nr. 338/97, neturint saugomų rūšių, jų dalių ar gaminių iš jų teisėtą įsigijimą patvirtinančių dokumentų, jeigu tokius dokumentus privaloma turėti,
užtraukia baudą asmenims nuo penkių šimtų iki trijų tūkstančių aštuonių šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų penkiasdešimt iki penkių tūkstančių eurų.
24. Šio straipsnio 23 dalyje numatytas administracinis nusižengimas, padarytas pakartotinai, 
užtraukia baudą asmenims nuo vieno tūkstančio šešių šimtų penkiasdešimt iki keturių tūkstančių penkių šimtų eurų ir juridinių asmenų vadovams ar kitiems atsakingiems asmenims – nuo dviejų tūkstančių trijų šimtų septyniasdešimt penkių iki šešių tūkstančių eurų.
25. Prekyba saugomų rūšių paukščiais ar žinduoliais, jų dalimis ar gaminiais iš jų pažeidžiant prekybą saugomų paukščių ar žinduolių rūšių gyvūnais reglamentuojančius teisės aktus ar Reglamentą (EB) Nr. 338/97, neturint saugomų paukščių ar žinduolių rūšių, jų dalių ar gaminių iš jų teisėtą įsigijimą patvirtinančių dokumentų, jeigu tokius dokumentus privaloma turėti,
užtraukia baudą asmenims nuo aštuonių šimtų iki penkių tūkstančių eurų ir juridinių asmenų vadovams ar kitiems atsakingiems asmenims – nuo vieno tūkstančio aštuonių šimtų iki šešių tūkstančių eurų.
26. Šio straipsnio 25 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų tūkstančių šešių šimtų iki šešių tūkstančių eurų ir juridinių asmenų vadovams ar kitiems atsakingiems asmenims – nuo trijų tūkstančių dviejų šimtų penkiasdešimt iki šešių tūkstančių eurų.
27. Už šio straipsnio 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20 dalyse numatytus administracinius nusižengimus gali būti skiriamas administracinio nusižengimo padarymo įrankių ir priemonių konfiskavimas. Už šio straipsnio 1, 2, 3, 4, 9, 10, 11, 12, 21, 22 dalyse numatytus administracinius nusižengimus gali būti skiriamas saugomų rūšių, jų dalių ar gaminių iš jų konfiskavimas. Už šio straipsnio 23, 24, 25, 26 dalyse numatytus administracinius nusižengimus privaloma skirti saugomų rūšių, jų dalių ar gaminių iš jų konfiskavimą.“

16 straipsnis. 291 straipsnio pakeitimas
Pakeisti 291 straipsnį ir jį išdėstyti taip:
„291 straipsnis. Mėgėjų žvejybą reglamentuojančių teisės aktų pažeidimas
1. Mėgėjų žvejybos taisyklių pažeidimas, išskyrus šio straipsnio 4, 5 ir 6 dalyse numatytus nusižengimus,
užtraukia baudą nuo trisdešimt iki devyniasdešimt eurų.
2. Limituotos žvejybos reguliavimo priemonių ir sąlygų pažeidimas, išskyrus šio straipsnio 9 ir 10 dalyse numatytus pažeidimus,
užtraukia baudą nuo devyniasdešimt iki vieno šimto septyniasdešimt eurų.
3. Limituotos žvejybos reguliavimo priemonių ir sąlygų, nustatytų žvejybos ploto naudotojui žuvininkystės vandens telkinyje, kuriame jis turi leidimą naudoti žvejybos plotą, pažeidimas
užtraukia baudą nuo vieno šimto dvidešimt iki dviejų šimtų dvidešimt eurų.
4. Mėgėjų žvejybos taisyklių pažeidimas, padarytas panaudojant draudžiamus žvejybos įrankius ar būdus (išskyrus elektros energiją ir ultragarsą), 
užtraukia baudą nuo šešių šimtų iki vieno tūkstančio penkių šimtų eurų.
5. Šio straipsnio 4 dalyje numatytas administracinis nusižengimas, padarytas pakartotinai,
užtraukia baudą nuo vieno tūkstančio keturių šimtų iki dviejų tūkstančių penkių šimtų eurų.
6. Mėgėjų žvejybos būdu sužvejotų žuvų ir iš jų pagamintų produktų prekyba ar įsigijimas
užtraukia baudą nuo vieno šimto aštuoniasdešimt iki penkių šimtų aštuoniasdešimt eurų.
7. Neteisėtas žvejybos įrankių (išskyrus elektros arba ultragarso žvejybos prietaisus), kuriuos naudoti draudžiama pagal teisės aktus, gaminimas, realizavimas, įsigijimas ar laikymas
užtraukia baudą nuo trijų šimtų iki penkių šimtų aštuoniasdešimt eurų.
8. Šio straipsnio 7 dalyje numatytas administracinis nusižengimas, padarytas pakartotinai,
užtraukia baudą nuo penkių šimtų iki vieno tūkstančio vieno šimto šešiasdešimt eurų.
9. Limituotos lašišų, šlakių, margųjų upėtakių ir kiršlių žvejybos reguliavimo priemonių ir sąlygų pažeidimas
užtraukia baudą nuo dviejų šimtų penkiasdešimt iki penkių šimtų penkiasdešimt eurų.
10. Šio straipsnio 9 dalyje numatytas administracinis nusižengimas, padarytas pakartotinai,
užtraukia baudą nuo penkių šimtų penkiasdešimt iki vieno tūkstančio eurų.
11. Už šio straipsnio 1, 2 dalyse numatytus administracinius nusižengimus gali būti skiriamas administracinio nusižengimo padarymo įrankių ir priemonių konfiskavimas. Už šio straipsnio 4, 5, 6, 7, 8, 9 ir 10 dalyse numatytus administracinius nusižengimus privaloma skirti administracinio nusižengimo padarymo įrankių ir priemonių konfiskavimą.“

17 straipsnis. 293 straipsnio pakeitimas
1.	Pakeisti 293 straipsnio 1 dalį ir ją išdėstyti taip: 
„1. Ne mėgėjų žvejybos įrankių gaminimo, pardavimo, įsigijimo tvarką reglamentuojančių teisės aktų pažeidimas, išskyrus šio straipsnio 2, 3, 4, 5 dalyse numatytus pažeidimus, 
užtraukia baudą nuo vieno šimto dvidešimt iki dviejų šimtų dvidešimt eurų.“
2. Pakeisti 293 straipsnio 4 dalį ir ją išdėstyti taip:
„4. Ne mėgėjų žvejybos įrankių (išskyrus elektros arba ultragarso žvejybos prietaisus) gaminimas, realizavimas, prekyba neturint nustatyta tvarka išduoto leidimo ar nesilaikant šio leidimo sąlygose nustatytų reikalavimų
užtraukia baudą nuo penkių šimtų keturiasdešimt iki vieno tūkstančio dviejų šimtų eurų.“
3. Pakeisti 293 straipsnio 6 dalį ir ją išdėstyti taip: 
„6. Už šio straipsnio 3, 4, 5 dalyse numatytus administracinius nusižengimus privaloma skirti žvejybos įrankių ir jų gamybai naudojamų priemonių konfiskavimą.“

18 straipsnis. 295 straipsnio pakeitimas
1. Pakeisti 295 straipsnį ir jį išdėstyti taip:
„295 straipsnis. Verslinės žvejybos tvarkos pažeidimas 
1. Verslinės žvejybos vidaus vandenyse tvarkos pažeidimas
užtraukia įspėjimą arba baudą nuo vieno šimto iki trijų šimtų penkiasdešimt eurų.
2. Verslinės žvejybos vidaus vandenyse tvarkos šiurkštus pažeidimas
užtraukia baudą nuo aštuonių šimtų penkiasdešimt iki vieno tūkstančio septynių šimtų penkiasdešimt eurų. 
3. Šio straipsnio 2 dalyje numatytas administracinis nusižengimas, padarytas pakartotinai, 
užtraukia baudą nuo vieno tūkstančio šešių šimtų iki trijų tūkstančių penkių šimtų eurų.
4. Verslinės žvejybos jūrų vandenyse tvarkos pažeidimas
užtraukia įspėjimą arba baudą laivų kapitonams ir (ar) juridinių asmenų vadovams ar kitiems atsakingiems asmenims nuo trijų šimtų iki vieno tūkstančio penkių šimtų eurų.
5. Už šio straipsnio 1 ir 4 dalyse numatytus administracinius nusižengimus gali būti skiriamas nusižengimo padarymo įrankių ir priemonių konfiskavimas. Už šio straipsnio 2 ir 3 dalyse numatytus administracinius nusižengimus privaloma skirti administracinių nusižengimų padarymo įrankių ir priemonių konfiskavimą.“

19 straipsnis. 296 straipsnio pakeitimas
Pakeisti 296 straipsnį ir jį išdėstyti taip:
„296 straipsnis. Specialiosios žvejybos tvarkos pažeidimas
1. Specialiosios žvejybos tvarkos pažeidimas
užtraukia baudą nuo vieno šimto penkiasdešimt iki septynių šimtų eurų.
2. Specialiosios žvejybos vidaus vandenyse tvarkos pažeidimas, padarytas žvejybai naudojant specialiosios žvejybos leidime nenurodytus žvejybos įrankius ar būdus, specialiosios žvejybos leidime nenurodytose vietose, nenurodytu laiku, specialiosios žvejybos leidime nenurodytų rūšių žuvų gaudymas, žvejyba viršijus specialiosios žvejybos leidime nurodytą žvejybos įrankių ar žuvų sugavimo kiekį, žvejybos žurnale nenurodant arba neteisingai nurodant žvejybos vietą, žvejybos įrankius, sugautų žuvų rūšis ar kiekį
užtraukia baudą nuo keturių šimtų penkiasdešimt iki vieno tūkstančio vieno šimto penkiasdešimt eurų.
3. Už šio straipsnio 1, 2 dalyse numatytus administracinius nusižengimus gali būti skiriamas nusižengimo padarymo įrankių konfiskavimas.“

20 straipsnis. 303 straipsnio pakeitimas
Pakeisti 303 straipsnį ir jį išdėstyti taip:
„303 straipsnis. Laukinių gyvūnų išteklių naudojimas pažeidžiant laukinių gyvūnų naudojimą reglamentuojančius teisės aktus 
1. Laukinių gyvūnų tyčinis gaudymas, žalojimas, naikinimas, trikdymas arba šių gyvūnų ar jų dalių paėmimas iš aplinkos, arba šių gyvūnų, jų dalių ar gaminių iš jų įgijimas, perdirbimas, gabenimas ar kitoks naudojimas (išskyrus laikymą nelaisvėje) pažeidžiant laukinių gyvūnų naudojimą reglamentuojančius teisės aktus
užtraukia baudą asmenims nuo vieno šimto penkiasdešimt iki septynių šimtų penkiasdešimt eurų ir juridinių asmenų vadovams ar kitiems atsakingiems asmenims – nuo dviejų šimtų penkiasdešimt iki vieno tūkstančio dviejų šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai, 
užtraukia baudą asmenims nuo dviejų šimtų iki devynių šimtų eurų ir juridinių asmenų vadovams ar kitiems atsakingiems asmenims – nuo keturių šimtų iki vieno tūkstančio penkių šimtų eurų.
3. Laukinių gyvūnų tyčinis gaudymas, žalojimas, naikinimas, trikdymas ar šių gyvūnų ar jų dalių paėmimas iš aplinkos valstybiniame rezervate, valstybiniame draustinyje, valstybiniame parke, biosferos rezervate, biosferos poligone ar Europos ekologinio tinklo „Natura 2000“ teritorijoje pažeidžiant laukinių gyvūnų naudojimą reglamentuojančius teisės aktus
užtraukia baudą asmenims nuo trijų šimtų iki vieno tūkstančio dviejų šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki dviejų tūkstančių eurų.
4. Šio straipsnio 3 dalyje numatytas administracinis nusižengimas, padarytas pakartotinai, 
užtraukia baudą asmenims nuo septynių šimtų penkiasdešimt iki vieno tūkstančio penkių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio dviejų šimtų penkiasdešimt iki dviejų tūkstančių trijų šimtų eurų.
5. Laukinių gyvūnų laikymas pažeidžiant aplinkos ministro tvirtinamose laukinių gyvūnų naudojimo taisyklėse nustatytus reikalavimus ar kitus laukinių gyvūnų laikymą nelaisvėje reglamentuojančius teisės aktus, turint laukinių gyvūnų teisėtą įsigijimą patvirtinančius dokumentus, jeigu tokius dokumentus privaloma turėti,
užtraukia įspėjimą arba baudą asmenims nuo aštuoniasdešimt iki septynių šimtų eurų ir baudą juridinių asmenų vadovams ar kitiems atsakingiems asmenims – nuo devyniasdešimt iki vieno tūkstančio aštuonių šimtų eurų.
6. Šio straipsnio 5 dalyje numatytas administracinis nusižengimas, padarytas pakartotinai, 
užtraukia baudą asmenims nuo dviejų šimtų iki vieno tūkstančio penkių šimtų eurų ir juridinių asmenų vadovams ar kitiems atsakingiems asmenims – nuo keturių šimtų iki trijų tūkstančių eurų.
7. Laukinių gyvūnų laikymas pažeidžiant aplinkos ministro tvirtinamose laukinių gyvūnų naudojimo taisyklėse nustatytus reikalavimus ar kitus laukinių gyvūnų laikymą nelaisvėje reglamentuojančius teisės aktus, neturint laukinių gyvūnų teisėtą įsigijimą patvirtinančių dokumentų, jeigu tokius dokumentus privaloma turėti, 
užtraukia baudą asmenims nuo penkių šimtų iki dviejų tūkstančių penkiasdešimt eurų ir juridinių asmenų vadovams ar kitiems atsakingiems asmenims – nuo šešių šimtų penkiasdešimt iki trijų tūkstančių penkių šimtų eurų.
8. Šio straipsnio 7 dalyje numatytas administracinis nusižengimas, padarytas pakartotinai, 
užtraukia baudą asmenims nuo vieno tūkstančio dviejų šimtų septyniasdešimt penkių iki dviejų tūkstančių penkių šimtų eurų ir juridinių asmenų vadovams ar kitiems atsakingiems asmenims – nuo dviejų tūkstančių septyniasdešimt penkių iki penkių tūkstančių eurų.
9. Prekyba laukiniais gyvūnais, jų dalimis ar gaminiais iš jų pažeidžiant prekybą laukiniais gyvūnais reglamentuojančius teisės aktus, turint laukinių gyvūnų, jų dalių ar gaminių iš jų teisėtą įsigijimą patvirtinančius dokumentus, jeigu tokius dokumentus privaloma turėti,
užtraukia įspėjimą arba baudą asmenims nuo šešiasdešimt iki vieno tūkstančio septynių šimtų eurų ir baudą juridinių asmenų vadovams ar kitiems atsakingiems asmenims – nuo devyniasdešimt iki dviejų tūkstančių septynių šimtų eurų.
10. Šio straipsnio 9 dalyje numatytas administracinis nusižengimas, padarytas pakartotinai, 
užtraukia baudą asmenims nuo vieno šimto penkiasdešimt iki dviejų tūkstančių penkių šimtų eurų ir juridinių asmenų vadovams ar kitiems atsakingiems asmenims – nuo šešių šimtų iki trijų tūkstančių aštuonių šimtų eurų.
11. Prekyba laukiniais gyvūnais, išskyrus laukinius paukščius ar žinduolius, jų dalimis ar gaminiais iš jų pažeidžiant prekybą laukiniais gyvūnais reglamentuojančius teisės aktus, neturint laukinių gyvūnų, jų dalių ar gaminių iš jų teisėtą įsigijimą patvirtinančių dokumentų, jeigu tokius dokumentus privaloma turėti,
užtraukia baudą asmenims nuo trijų šimtų iki trijų tūkstančių eurų ir juridinių asmenų vadovams ar kitiems atsakingiems asmenims – nuo septynių šimtų penkiasdešimt iki keturių tūkstančių eurų.
12. Šio straipsnio 11 dalyje numatytas administracinis nusižengimas, padarytas pakartotinai, 
užtraukia baudą asmenims nuo septynių šimtų iki trijų tūkstančių aštuonių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki keturių tūkstančių penkių šimtų eurų.
13. Prekyba laukiniais paukščiais ar žinduoliais, jų dalimis ar gaminiais iš jų pažeidžiant prekybą laukiniais gyvūnais reglamentuojančius teisės aktus, neturint laukinių gyvūnų, jų dalių ar gaminių iš jų teisėtą įsigijimą patvirtinančių dokumentų, jeigu tokius dokumentus privaloma turėti,
užtraukia baudą asmenims nuo septynių šimtų iki keturių tūkstančių penkių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio penkių šimtų iki penkių tūkstančių eurų.
14. Šio straipsnio 13 dalyje numatytas administracinis nusižengimas, padarytas pakartotinai, 
užtraukia baudą asmenims nuo vieno tūkstančio penkių šimtų iki penkių tūkstančių eurų ir juridinių asmenų vadovams ar kitiems atsakingiems asmenims – nuo trijų tūkstančių iki penkių tūkstančių aštuonių šimtų eurų.
15. Laukinių gyvūnų tyčinis perkėlimas ar išleidimas į laisvę pažeidžiant laukinių gyvūnų perkėlimą ar išleidimą į laisvę reglamentuojančius teisės aktus
užtraukia baudą asmenims nuo šešiasdešimt iki šešių šimtų eurų ir juridinių asmenų vadovams ar kitiems atsakingiems asmenims – nuo aštuoniasdešimt iki septynių šimtų penkiasdešimt eurų.
16. Šio straipsnio 15 dalyje numatytas administracinis nusižengimas, padarytas pakartotinai,
užtraukia baudą asmenims nuo trijų šimtų trisdešimt iki vieno tūkstančio vieno šimto eurų ir juridinių asmenų vadovams ar kitiems atsakingiems asmenims – nuo šešių šimtų penkiasdešimt iki vieno tūkstančio septynių šimtų penkiasdešimt eurų.
17. Laukinių gyvūnų tyčinė introdukcija, reintrodukcija pažeidžiant laukinių gyvūnų introdukciją, reintrodukciją reglamentuojančius teisės aktus 
užtraukia baudą asmenims nuo dviejų šimtų iki aštuonių šimtų eurų ir juridinių asmenų vadovams ar kitiems atsakingiems asmenims – nuo trijų šimtų iki vieno tūkstančio penkių šimtų eurų.
18. Šio straipsnio 17 dalyje numatytas administracinis nusižengimas, padarytas pakartotinai,
užtraukia baudą asmenims nuo penkių šimtų iki dviejų tūkstančių dviejų šimtų eurų ir juridinių asmenų vadovams ar kitiems atsakingiems asmenims – nuo septynių šimtų iki trijų tūkstančių penkių šimtų eurų.
19. Laukinių gyvūnų buveinių, veisimosi, maitinimosi, žiemojimo vietų ar sąlygų, migracijos kelių apsaugos reikalavimus reglamentuojančių teisės aktų pažeidimas
užtraukia baudą asmenims nuo penkiasdešimt iki penkių šimtų eurų ir juridinių asmenų vadovams ar kitiems atsakingiems asmenims – nuo vieno šimto penkiasdešimt iki vieno tūkstančio penkių šimtų eurų.
20. Šio straipsnio 19 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų šimtų septyniasdešimt penkių iki vieno tūkstančio penkių šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų dvidešimt penkių iki dviejų tūkstančių eurų.
21. Laukinių gyvūnų buveinių, veisimosi, maitinimosi, žiemojimo vietų ar sąlygų, migracijos kelių apsaugos reikalavimus reglamentuojančių teisės aktų pažeidimas arba laukinių gyvūnų tyčinis žalojimas ar sunaikinimas užsiimant ūkine veikla
užtraukia baudą asmenims nuo aštuoniasdešimt iki dviejų šimtų eurų ir juridinių asmenų vadovams ar kitiems atsakingiems asmenims – nuo dviejų šimtų iki devynių šimtų eurų.
22. Šio straipsnio 21 dalyje numatytas administracinis nusižengimas, padarytas pakartotinai,
užtraukia baudą asmenims nuo dviejų šimtų iki vieno tūkstančio eurų ir juridinių asmenų vadovams ar kitiems atsakingiems asmenims – nuo keturių šimtų iki vieno tūkstančio penkių šimtų eurų.
23. Už šio straipsnio 5, 6, 9, 10, 15, 16, 17, 18, 19, 20, 21, 22 dalyse numatytus administracinius nusižengimus gali būti skiriamas administracinio nusižengimo padarymo įrankių ir priemonių, laukinių gyvūnų, jų dalių ar gaminių iš jų konfiskavimas. Už šio straipsnio 1, 2, 3, 4, 7, 8, 11, 12, 13, 14 dalyse numatytus administracinius nusižengimus privaloma skirti administracinio nusižengimo padarymo įrankių ir priemonių, laukinių gyvūnų, jų dalių ar gaminių iš jų konfiskavimą.“

21 straipsnis. 304 straipsnio pripažinimas netekusiu galios
Pripažinti netekusiu galios 304 straipsnį.

22 straipsnis. 3042 straipsnio pakeitimas
Pakeisti 3042 straipsnį ir jį išdėstyti taip:
„3042 straipsnis. Invazinių rūšių neteisėtas naudojimas ir valdymo priemonių nevykdymas
1. Invazinių rūšių naikinimo, izoliavimo ar gausos reguliavimo priemonių naudojimas pažeidžiant invazinių rūšių naudojimą, valdymą, gausos reguliavimą ir plitimo prevenciją reglamentuojančius teisės aktus ar Reglamentą (ES) 1143/2014
užtraukia įspėjimą arba baudą asmenims nuo penkiasdešimt iki vieno tūkstančio eurų ir baudą juridinių asmenų vadovams ar kitiems atsakingiems asmenims – nuo devyniasdešimt iki vieno tūkstančio penkių šimtų eurų.
2. Šio straipsnio 1 dalyje numatytas administracinis nusižengimas, padarytas pakartotinai,
užtraukia baudą asmenims nuo trijų šimtų iki vieno tūkstančio penkių šimtų eurų ir juridinių asmenų vadovams ar kitiems atsakingiems asmenims – nuo penkių šimtų iki trijų tūkstančių penkių šimtų eurų.
3. Invazinių rūšių laikymas, auginimas, veisimas, dauginimas, mainymas, įvežimas į Lietuvos Respubliką, išvežimas iš Lietuvos Respublikos, vežimas per Lietuvos Respublikos teritoriją ar kitoks naudojimas pažeidžiant invazinių rūšių naudojimą, valdymą, gausos reguliavimą ir plitimo prevenciją reglamentuojančius teisės aktus ar Reglamentą (ES) 1143/2014
užtraukia baudą asmenims nuo dviejų šimtų aštuoniasdešimt iki vieno tūkstančio penkių šimtų penkiasdešimt eurų ir juridinių asmenų vadovams ar kitiems atsakingiems asmenims – nuo trijų šimtų iki dviejų tūkstančių trijų šimtų eurų.
4. Šio straipsnio 3 dalyje numatytas administracinis nusižengimas, padarytas pakartotinai,
užtraukia baudą asmenims nuo keturių šimtų iki dviejų tūkstančių eurų ir juridinių asmenų vadovams ar kitiems atsakingiems asmenims – nuo penkių šimtų eurų iki trijų tūkstančių penkių šimtų penkiasdešimt eurų.
5. Invazinių rūšių pateikimas rinkai, tyčinis paleidimas į aplinką ar tyčinė introdukcija pažeidžiant invazinių rūšių naudojimą, valdymą, gausos reguliavimą ir plitimo prevenciją reglamentuojančius teisės aktus ar Reglamentą (ES) 1143/2014 
užtraukia baudą asmenims nuo trijų šimtų iki aštuonių šimtų eurų ir juridinių asmenų vadovams ar kitiems atsakingiems asmenims – nuo aštuonių šimtų iki vieno tūkstančio penkių šimtų eurų.
6. Šio straipsnio 5 dalyje numatytas administracinis nusižengimas, padarytas pakartotinai, 
užtraukia baudą asmenims nuo keturių šimtų iki vieno tūkstančio penkių šimtų eurų ir juridinių asmenų vadovams ar kitiems atsakingiems asmenims – nuo vieno tūkstančio iki dviejų tūkstančių penkių šimtų eurų.
7. Už šio straipsnio 3, 4 dalyse numatytus administracinius nusižengimus gali būti skiriamas administracinio nusižengimo padarymo įrankių ir priemonių, invazinių rūšių konfiskavimas. Už šio straipsnio 5, 6 dalyse numatytus administracinius nusižengimus gali būti skiriamas administracinio nusižengimo padarymo įrankių, priemonių konfiskavimas ir privaloma skirti invazinių rūšių konfiskavimą.
8. Šio straipsnio nuostatos taikomos tik gyviems invazinių rūšių egzemplioriams ir galinčioms daugintis jų dalims, gametoms, sėkloms, kiaušiniams ar auginiams, taip pat visiems šių rūšių hibridams, kurių atstovai gali išgyventi ir toliau daugintis.“

23 straipsnis. 309 straipsnio pakeitimas
Pakeisti 309 straipsnį ir jį išdėstyti taip:
„309 straipsnis. Fluorintų šiltnamio efektą sukeliančių dujų ir jų mišinių, jų turinčių gaminių ir įrangos tvarkymo reikalavimų pažeidimas
1. Reikalavimų rinkti, kaupti ir saugoti duomenis apie fluorintų šiltnamio efektą sukeliančių dujų ir jų mišinių naudojimą įrangoje ir (arba) informaciją apie šios įrangos montavimą, aptarnavimą, techninę priežiūrą, remontą ar eksploatacijos nutraukimą atlikusį fizinį ar juridinį asmenį, apie šios įrangos tikrinimo dėl galimo nuotėkio, nuotėkio aptikimo sistemų tikrinimo datas ir rezultatus, informaciją apie fluorintų šiltnamio efektą sukeliančių dujų ir jų mišinių surinkimo ir pašalinimo priemones ir reikalavimų sukurti atitinkamos informacijos apie fluorintų šiltnamio efektą sukeliančių dujų ir jų mišinių įsigyjančius asmenis įrašus ir tvarkyti šiuos įrašus bent penkerius metus pažeidimas 
užtraukia baudą nuo penkių šimtų iki vieno tūkstančio eurų.
2. Informacijos apie teikiamas rinkai, gaminamas, importuojamas, eksportuojamas, įvežamas iš kitų Europos Sąjungos šalių, išvežamas į kitas Europos Sąjungos šalis, naudojamas, surenkamas, recirkuliuojamas, regeneruojamas, suardomas fluorintas šiltnamio efektą sukeliančias dujas ir jų mišinius, eksploatuojamą fluorintų šiltnamio efektą sukeliančių dujų ir jų mišinių turinčią įrangą nepateikimas Europos Sąjungos ir (arba) Lietuvos Respublikos institucijoms teisės aktų nustatyta tvarka, šios informacijos nuslėpimas ir (arba) iškraipymas
užtraukia baudą nuo penkių šimtų iki vieno tūkstančio eurų.
3. Fluorintų šiltnamio efektą sukeliančių dujų ir jų mišinių turinčių gaminių ir įrangos pateikimas rinkai ir (arba) importas pažeidžiant ženklinimo reikalavimus
užtraukia baudą nuo penkių šimtų iki vieno tūkstančio eurų.
4. Reikalavimų užtikrinti, kad fluorintų šiltnamio efektą sukeliančių dujų ir jų mišinių turinčios įrangos montavimo, aptarnavimo, techninės priežiūros, remonto, tikrinimo dėl nuotėkio, surinkimo iš įrangos, įrangos eksploatacijos nutraukimo ir (ar) išmontavimo darbus atliktų teisės aktų nustatytas kompetencijas turintys asmenys, pažeidimas
užtraukia baudą nuo vieno tūkstančio iki dviejų tūkstančių eurų.
5. Fluorintų šiltnamio efektą sukeliančių dujų ir jų mišinių pardavimas, šių dujų ir jų mišinių turinčios įrangos pirkimas montavimo, aptarnavimo, priežiūros ar remonto tikslais pažeidžiant reikalavimus ir nehermetiškos įrangos, kuri užpildyta fluorintomis šiltnamio efektą sukeliančiomis dujomis ir jų mišiniais, pardavimas galutiniam naudotojui pažeidžiant reikalavimus, fluorintų šiltnamio efektą sukeliančių dujų ir jų mišinių turinčios įrangos montavimo, aptarnavimo, priežiūros ar remonto paslaugų pirkimas pažeidžiant reikalavimus 
užtraukia baudą nuo vieno tūkstančio iki dviejų tūkstančių eurų.
6. Fluorintų šiltnamio efektą sukeliančių dujų ir jų mišinių išleidimas į atmosferą, kai tai techniškai nebūtina, naudojant fluorintas šiltnamio efektą sukeliančias dujas ir jų mišinius pagal paskirtį 
užtraukia baudą nuo vieno tūkstančio iki keturių tūkstančių eurų.
7. Reikalavimų tikrinti fluorintų šiltnamio efektą sukeliančių dujų ir jų mišinių turinčią įrangą dėl galimo nuotėkio pažeidimas arba įrangos, turinčios gedimų, dėl kurių fluorintos šiltnamio efektą sukeliančios dujos ir jų mišiniai patenka arba gali patekti į atmosferą, eksploatavimas, fluorintų šiltnamio efektą sukeliančių dujų ir jų mišinių nuotėkio aptikimo sistemų įrengimo ir tikrinimo, fluorintų šiltnamio efektą sukeliančių dujų ir jų mišinių surinkimo iš jų turinčios įrangos ir gaminių reikalavimų pažeidimas
užtraukia baudą nuo vieno tūkstančio iki keturių tūkstančių eurų.
8. Reikalavimų transporto priemonių oro kondicionierių pildymo fluorintomis šiltnamio efektą sukeliančiomis dujomis veiklos vykdytojui suteikti privalomą oro kondicionieriaus pildymo paslaugos rezultato kokybės garantinį terminą ne mažiau kaip trims mėnesiams pažeidimas
užtraukia baudą nuo vieno tūkstančio iki keturių tūkstančių eurų. 
9. Apribojimų dėl fluorintų šiltnamio efektą sukeliančių dujų ir jų mišinių naudojimo būdų ar leidžiamo naudoti kiekio pažeidimas ir (arba) uždraustų pateikti rinkai ar naudoti fluorintų šiltnamio efektą sukeliančių dujų ir jų mišinių, gaminių ir įrangos, kurie turi šių dujų ir jų mišinių arba kurių veikimas priklauso nuo šių dujų ir jų mišinių, teikimas rinkai ir (arba) naudojimas 
užtraukia baudą nuo dešimt iki trisdešimt eurų už kiekvieną anglies dioksido ekvivalento toną, bet ne didesnę negu šeši tūkstančiai eurų. 
10. Fluorintų šiltnamio efektą sukeliančių dujų ir jų mišinių, gaminių ir įrangos, kurie yra iš anksto užpildyti šiomis dujomis ir jų mišiniais, pateikimas Europos Sąjungos rinkai neturint atitinkamos teikimo rinkai kvotos ar licencijos
užtraukia baudą nuo dešimt iki penkiasdešimt eurų už kiekvieną anglies dioksido ekvivalento toną, bet ne didesnę negu šeši tūkstančiai eurų.
11. Šio straipsnio 10 dalyje numatytas administracinis nusižengimas, padarytas pakartotinai,
užtraukia baudą nuo dvidešimt iki vieno šimto eurų už kiekvieną anglies dioksido ekvivalento toną, bet ne didesnę negu šeši tūkstančiai eurų.
12. Už šio straipsnio 9, 10 ir 11 dalyse numatytus administracinius nusižengimus privaloma skirti administracinio nusižengimo padarymo įrankių ir priemonių, gaminių, įrangos ir fluorintų šiltnamio efektą sukeliančių dujų ir jų mišinių, taip pat už neteisėtą veiklą gautų pajamų konfiskavimą.“

24 straipsnis. 356 straipsnio pakeitimas
Pakeisti 356 straipsnį ir jį išdėstyti taip:
„356 straipsnis. Statybos darbų atlikimas pažeidžiant teisės aktų reikalavimus
Statybos darbų atlikimas pažeidžiant teisės aktų reikalavimus, išskyrus šio kodekso 235 straipsnio 3, 4, 5, 6, 7 ir 8 dalyse, 265 straipsnio 5 dalyje, 281 straipsnio 5 dalyje, 314 straipsnio 3 ir 4 dalyse, 350, 351, 352, 353, 354, 355, 3561, 3562, 357, 3571, 361, 363, 365 straipsniuose, 385 straipsnio 2 ir 4 dalyse, 459 straipsnio 3 ir 8 dalyse, 460 straipsnyje numatytus pažeidimus,
užtraukia įspėjimą arba baudą nuo penkiasdešimt iki vieno tūkstančio eurų.“

25 straipsnis. 440 straipsnio pakeitimas
Pakeisti 440 straipsnį ir jį išdėstyti taip:
„440 straipsnis. Motorinių transporto priemonių ir jų priekabų privalomosios techninės apžiūros, techninės ekspertizės atlikimo, techninės priežiūros, remonto, techninės pagalbos ir perdirbimo paslaugos teikimo reikalavimų nesilaikymas
1. Motorinių transporto priemonių ir (ar) jų priekabų techninės ekspertizės atlikimas nesilaikant šios techninės ekspertizės atlikimą reglamentuojančių teisės aktų reikalavimų 
užtraukia baudą transporto priemonių ekspertams nuo septyniasdešimt iki vieno šimto keturiasdešimt eurų.
2. Didelių motorinės transporto priemonės ir (ar) jos priekabos techninės būklės trūkumų arba motorinės transporto priemonės ir (ar) jos priekabos techninės būklės trūkumų, dėl kurių draudžiama šią transporto priemonę ir (ar) jos priekabą eksploatuoti, nenustatymas privalomosios ar pakartotinės privalomosios techninės apžiūros metu ir duomenų apie šiuos trūkumus neįrašymas į Centralizuotąją techninės apžiūros duomenų bazę
užtraukia baudą techninių apžiūrų kontrolieriams nuo vieno šimto penkiasdešimt iki dviejų šimtų eurų.
3. Šio straipsnio 1, 2 dalyse numatyti administraciniai nusižengimai, padaryti pakartotinai, 
užtraukia baudą nuo dviejų šimtų aštuoniasdešimt iki šešių šimtų eurų.
4. Motorinių transporto priemonių ir jų priekabų privalomąsias ar pakartotines privalomąsias technines apžiūras ar technines ekspertizes atliekančių įmonių veiklą reglamentuojančių teisės aktų reikalavimų nevykdymas 
užtraukia baudą juridinių asmenų vadovams arba už vidaus kokybės kontrolės sistemą atsakingiems asmenims nuo vieno šimto penkiasdešimt iki trijų šimtų eurų.
5. Techninės priežiūros, remonto, techninės pagalbos ar perdirbimo paslaugos teikimas neužpildžius privalomų dokumentų arba juose nenurodžius privalomos informacijos, arba jeigu nurodyta informacija neatitinka jai keliamų reikalavimų, arba šių dokumentų neišdavimas transporto priemonės valdytojui
užtraukia baudą juridinių asmenų vadovams ar savarankiškai paslaugas teikiantiems fiziniams asmenims nuo trijų šimtų iki šešių šimtų eurų.
6. Techninės priežiūros, remonto, techninės pagalbos ar perdirbimo paslaugos teikimas nenaudojant įrangos, įrankių ir (ar) matavimo priemonių, reikalingų konkretiems darbams atlikti,
užtraukia baudą juridinių asmenų vadovams ar savarankiškai paslaugas teikiantiems fiziniams asmenims nuo trijų šimtų iki šešių šimtų eurų.
7. Techninės priežiūros, remonto, techninės pagalbos ar perdirbimo paslaugos teikimas neturint konkretiems darbams atlikti reikalingos kvalifikacijos ar kompetencijos
užtraukia baudą juridinių asmenų vadovams ar savarankiškai paslaugas teikiantiems fiziniams asmenims nuo trijų šimtų iki šešių šimtų eurų.
8. Dokumentų, patvirtinančių transporto priemonės atkuriamojo remonto eigą, atliktas procedūras ir technologinius procesus, jų kokybę ir (ar) rezultatą, kai paslaugos teikėjas faktiškai jų neatliko arba atliko ne visus, parengimas ir (ar) išdavimas transporto priemonės valdytojui
užtraukia baudą juridinių asmenų vadovams ar savarankiškai paslaugas teikiantiems fiziniams asmenims nuo penkių šimtų iki vieno tūkstančio eurų.
9. Eismo saugumui svarbių elementų (stabdžių, vairavimo sistemos, pakabos, sukabintuvų ir grąžulų apkrovą laikančių dalių) remontas draudžiamu būdu
užtraukia baudą juridinių asmenų vadovams ar savarankiškai paslaugas teikiantiems fiziniams asmenims nuo septynių šimtų iki vieno tūkstančio keturių šimtų eurų.
10. Techninės priežiūros, remonto, techninės pagalbos ar perdirbimo paslaugos teikimas, kai atlikus darbus sumažėja transporto priemonės saugumas ar pablogėja jos įrangos, sistemų ar komponentų veikimo parametrai, laikančiosios konstrukcijos sudėtinių dalių, jų jungčių atsparumas ir patikimumas, vairuotojo sėdimosios vietos ergonomiškumas ir keleivių bei krovinių vežimo sąlygos,
užtraukia baudą juridinių asmenų vadovams ar savarankiškai paslaugas teikiantiems fiziniams asmenims nuo septynių šimtų iki vieno tūkstančio keturių šimtų eurų.“

26 straipsnis. 505 straipsnio pakeitimas
Pakeisti 505 straipsnio 1 dalį ir ją išdėstyti taip:
„1. Kliudymas įstatymų įgaliotiems pareigūnams ir visuomeniniais pagrindais veikiantiems aplinkos apsaugos valstybinės kontrolės pareigūnų pagalbininkams – neetatiniams aplinkos apsaugos inspektoriams – įgyvendinti jų veiklą reglamentuojančiuose įstatymuose jiems nustatytas teises ar atlikti jiems pavestas pareigas, šių pareigūnų ir neetatinių aplinkos apsaugos inspektorių teisėtų nurodymų ir reikalavimų, taip pat valstybės pareigūnų ar kolegialių institucijų sprendimų (nutarimų) nevykdymas ar netinkamas vykdymas, išskyrus šio kodekso 224 straipsnio 1 dalyje, 317, 318, 322, 5051, 506 straipsniuose nurodytus atvejus, 
užtraukia baudą asmenims nuo aštuoniasdešimt iki septynių šimtų aštuoniasdešimt eurų ir juridinių asmenų vadovams ar kitiems atsakingiems asmenims – nuo trijų šimtų devyniasdešimt iki vieno tūkstančio devynių šimtų penkiasdešimt eurų.“

27 straipsnis. 589 straipsnio pakeitimas
1. Pakeisti 589 straipsnio 23 punktą ir jį išdėstyti taip:
„23) Lietuvos Respublikos žemės ūkio ministerijos ar jos įgaliotų įstaigų – dėl šio kodekso 48 straipsnio 1, 2 dalyse, 121, 178, 181, 256, 312, 313, 335, 336, 505, 507 straipsniuose numatytų administracinių nusižengimų;“.
2. Pakeisti 589 straipsnio 30 punktą ir jį išdėstyti taip:
„30) Valstybinės maisto ir veterinarijos tarnybos – dėl šio kodekso 45 straipsnyje, 49 straipsnio 1, 2, 4 dalyse, 51, 69, 70, 78 straipsniuose, 127 straipsnio 1, 2 dalyse, 139 straipsnyje, 144 straipsnio 4, 5 dalyse, 145, 152, 153, 155, 156, 157, 158, 160, 161, 162, 163, 181 straipsniuose, 209 straipsnio 1, 2, 3, 4, 5, 6, 7, 8 dalyse, 224 straipsnyje, 2471 straipsnio 1, 2 dalyse, 256 straipsnyje, 291 straipsnio 6 dalyje, 299 straipsnio 2, 3, 4 dalyse, 3041 straipsnyje, 3042 straipsnio 3, 4 dalyse, 312, 343 straipsniuose, 3431 straipsnio 1, 2, 7, 8, 9, 10, 11, 12, 13, 14, 15, 16, 17, 18, 21, 22 dalyse, 344, 346, 347, 505, 507 straipsniuose numatytų administracinių nusižengimų;“.
3. Pakeisti 589 straipsnio 31 punktą ir jį išdėstyti taip:
„31) aplinkos apsaugos valstybinės kontrolės pareigūnai – dėl šio kodekso 48 straipsnio 1, 2 dalyse, 92 straipsnio 1 dalyje, 110, 112, 114 straipsniuose, 144 straipsnio 1, 4, 5 dalyse, 235, 236, 2361, 237, 238, 239, 241, 242, 243, 2431, 244, 246, 247, 2471 straipsnio 3, 4 dalyse, 248, 2481, 2482, 2483, 249, 250, 251, 2511, 252, 253, 255, 2551, 256, 257, 258, 259, 260, 261, 262, 264, 265, 266, 267, 268, 269, 270, 2701 straipsniuose, 271 straipsnio 1, 2, 3, 4, 6, 7, 8 dalyse, 272, 273, 274, 275, 276, 277, 278, 279, 280 straipsniuose, 281 straipsnio 1, 2, 3, 4, 5, 61, 7, 8, 9 dalyse, 282, 283, 284, 285, 286, 287, 288, 289, 290, 291, 292, 293 straipsniuose, 294 straipsnio 2 dalyje, 295 straipsnio 1, 2 dalyse, 296 straipsnio 2 dalyje, 299 straipsnio 3 dalyje, 303, 3041, 3042, 305, 307, 308, 3081, 309, 310, 311, 312, 313, 315, 316, 317, 318 straipsniuose, 346 straipsnio 1, 2, 3, 4, 5, 51, 52, 16, 17, 18, 19 dalyse, 364 straipsnyje, 369 straipsnio 13, 14, 17, 18, 19, 20, 21, 22 dalyse, 426 straipsnio 4 dalyje, 431 straipsnio 1, 2, 3, 4 dalyse, 491, 505, 507, 546 straipsniuose numatytų administracinių nusižengimų;“.
4. Pakeisti 589 straipsnio 40 punktą ir jį išdėstyti taip:
„40) Lietuvos Respublikos muitinės – dėl šio kodekso 47 straipsnio 3 dalyje, 49 straipsnio 5 dalyje, 63 straipsnio 6 dalyje, 64 straipsnyje, 65 straipsnio 3 dalyje, 66 straipsnio 5 dalyje, 69, 121, 122, 125 straipsniuose, 140 straipsnio 1, 2 dalyse, 141, 1411, 143, 173, 174, 176, 187, 208 straipsniuose, 209 straipsnio 1, 2, 3, 4, 5, 6, 7, 8 dalyse, 210, 211, 212, 213, 214, 215, 216, 217, 2171, 2172, 218, 219, 224 straipsniuose, 234 straipsnio 1 dalyje, 245 straipsnyje, 251 straipsnio 1, 2, 3, 5, 6, 7, 8, 9, 10, 11, 12, 13, 14, 15, 16, 17, 18, 19 dalyse, 284 straipsnio 1, 2 dalyse, 285 straipsnio 1, 2, 9, 10 dalyse, 303 straipsnio 1, 2 dalyse, 3042 straipsnio 3, 4 dalyse, 308 straipsnio 6 dalyje, 3081 straipsnio 2, 3, 5, 7, 8 dalyse, 309 straipsnio 2, 3, 9, 10, 11 dalyse, 310 straipsnio 12, 13 dalyse, 312 straipsnio 1, 3, 4 dalyse, 341 straipsnyje, 342 straipsnio 7, 8 dalyse, 3431 straipsnio 3, 4, 5, 6, 19, 20 dalyse, 408, 412 straipsniuose, 426 straipsnio 4 dalyje, 431 straipsnio 1, 2, 3, 4 dalyse, 436, 437 straipsniuose, 450 straipsnio 1, 2, 17, 18 dalyse, 459 straipsnio 4, 5, 6, 9, 10 dalyse, 463, 464, 475, 504, 505 straipsniuose, 506 straipsnio 4, 41 dalyse, 507, 508, 5101, 515, 5261 straipsniuose numatytų administracinių nusižengimų;“.
5. Papildyti 589 straipsnį 104 punktu:
„104) Žemės ūkio agentūros prie Žemės ūkio ministerijos – dėl šio kodekso 345, 348 straipsniuose numatytų administracinių nusižengimų.“

28 straipsnis. Kodekso priedo pakeitimas
1. Papildyti Kodekso priedą 11 punktu:
„11. 1996 m. gruodžio 9 d. Tarybos reglamentas (EB) Nr. 338/97 dėl laukinės faunos ir floros rūšių apsaugos kontroliuojant jų prekybą.“
2. Pripažinti netekusiu galios Kodekso priedo 84 punktą.
3. Papildyti Kodekso priedą 119 punktu:
„119. 2024 m. vasario 7 d. Europos Parlamento ir Tarybos reglamentas (ES) 2024/573 dėl fluorintų šiltnamio efektą sukeliančių dujų, kuriuo iš dalies keičiama Direktyva (ES) 2019/1937 ir panaikinamas Reglamentas (ES) Nr. 517/2014.“

29 straipsnis. Įstatymo įsigaliojimas ir įgyvendinimas 
1. Šis įstatymas, išskyrus 10 straipsnį ir šio straipsnio 3 dalį, įsigalioja 2024 m. liepos 2 d.
2. Šio įstatymo 10 straipsnis įsigalioja 2025 m. gegužės 1 d.
3. Lietuvos Respublikos Vyriausybė ir žemės ūkio ministras iki 2024 m. birželio 30 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

